Gheorghe Șoldan: „Candidatul PSD pentru Primăria Ostra, Marian Răzvan Calenciuc are o viziune clară pentru dezvoltarea acestei comune”
Candidatul PSD pentru funcția de președinte al Consiliului Județean Suceava, deputatul Gheorghe Șoldan, a participat la lansarea candidaturii social democratului Marian Răzvan Calenciuc pentru Primăria Ostra. „Marian Răzvan Calenciuc, candidatul nostru pentru funcția de primar la Ostra, are o viziune clară în ceea ce privește dezvoltarea comunei.
Fonduri guvernamentale și europene atrase în localitate, sprijin pentru afacerile locale și încurajarea implicării tinerilor în antrenoriat, precum și promovarea zonei turistice în parteneriat cu primăriile de pe Valea Bistriței.
Ne-am întâlnit duminică după-amiază cu Marian și aproximativ 150 de localnici din Ostra la complexul comercial din localitate și am discutat despre planurile noastre de dezvoltare a comunei, dar și a județului”, a declarat Gheorghe Șoldan.
Marian Răzvan Calenciuc are 38 de ani, este licențiat în Drept, căsătorit, tată, iar de 17 ani lucrează într-o companie multinațională, fiind în prezent manager zonal.
„El are în plan și rezolvarea unor proiecte care țin de infrastructura rutieră din comună, dar și reabilitarea blocurilor din localitate, îndiguirea pâraielor, ecologizarea zonei Tarnița, înființarea unei rețele de hidranți, extinderea rețelei de apă și canal, achiziționarea unei noi mașini de pompieri și o dotare mai bună pentru Serviciul Voluntar pentru Situații de Urgență al comunei.
Marian își propune și înființarea unui centru afterschool, dar și luarea unor măsuri de sprijinire a elevilor din comună, cum ar fi o masă caldă în fiecare zi de școală și crearea unui ansamblu de dansuri al școlii gimnaziale.
Am toată încrederea în viziunea lui Marian Răzvan Calenciuc și în capacitatea acestuia de a dezvolta comuna Ostra, concomitent cu celelalte localități din zona de munte a județului.
Îi voi fi alături în realizarea tuturor acestor proiecte, însă cel mai important pas este pe 9 iunie. Atunci avem nevoie de cât mai multă susținere pentru a face schimbarea. La Primăria Ostra și la Consiliul Județean Suceava”, a transmis candidatul PSD pentru șefia județului, Gheorghe Șoldan.
𝐂𝐌𝐅: 𝟐𝟏𝟐𝟒𝟎𝟎𝟎𝟐